Lars Saabye Christensen

Lars Saabye Christensen (født 21. september 1953 i Oslo) er en forfatter med dansk og norsk statsborgerskap. Han har alltid bodd i Norge, skriver på norsk og handlingen i litteraturen hans finner sted i Norge. Han er en produktiv og allsidig forfatter, og en av Norges mest populære forfattere i sin generasjon.

Liv og virke

Bakgrunn 
Saabye Christensen vokste opp på Skillebekk og bodde mange år i Sortland i Nord-Norge. Begge disse stedene er tett knyttet opp til hans forfatterskap, og går igjen i så å si alle hans verker. Faren (som gikk bort i 2010) var dansk og Saabye Christensen har både norsk og dansk statsborgerskap.

Saabye Christensen studerte litteraturvitenskap, norsk, kunsthistorie og idehistorie.

Forfatter 

Han debuterte i 1976 med diktsamlingen Historien om Gly og mottok for denne Tarjei Vesaas debutantpris. Hans første bok var imidlertid Grønt lys, en stensilsamling med dikt han utgav på gaten.

Saabye Christensen har skrevet en rekke dikt og skuespill, samt flere filmmanuskript, men har utmerket seg først og fremst som novellist og romanforfatter. Hans første roman kom året etter debuten, og het Amatøren. Gjennombruddet kom imidlertid ikke før i 1984 med Beatles som gav ham Cappelenprisen og berømmelse utover Norges grenser. Boken ble filmatisert i 2014. Noen år senere kom også boken Herman.

I 2001 (25-årsjubileet for hans meget produktive forfatterskap) kom Halvbroren. Boken ga ham blant annet Brageprisen og Nordisk råds litteraturpris. Halvbroren er solgt i over 200 000 eksemplarer og er solgt til 22 land. 

Som forlagskonsulent og i en årrekke redaktør for Cappelens debutantantologi Signaler, har Saabye Christensen vært en viktig og kyndig hjelper for nye litterære talenter.

Lars Saabye Christensen er medlem av Det Norske Akademi for Språk og Litteratur.

I 2006 ble han utnevnt til kommandør av St. Olavs Orden og i 2008 ble han utnevnt til ridder av den franske Ordenen for kunst og litteratur.

Saabye Christensen er bosatt i Oslo.

Norsk utflukt 
Siden 1993 har Saabye Christensen figurert som oppleser i bandet Norsk Utflukt, hvor han leser sine egne dikt. Bandet har gitt ut fem album: «Med lyset på» (1993), «Diger og gul» (1997), «Det blå arret» (2002), «Tida som går» (2004) og «Heder & Verdighet» (2021).

Bibliografi 
  Historien om Gly – dikt
  Ordbok – dikt
  Amatøren – roman
  Kamelen i mitt hjerte – dikt
  Jaktmarker – dikt
  Billettene – roman
  Jokeren – roman
  Paraply – dikt
  Beatles – roman
  Blodets bånd – roman
  Åsteder – dikt
  Colombus ankomst – skuespill (for Fjernsynsteatret)
  Sneglene – roman
  Herman – roman
  Stempler – dikt
  Vesterålen – dikt
  Bly – roman
  Gutten som ville være en av gutta – roman
  Ingens – noveller
  Den akustiske skyggen – dikt
  Mekka – drama
  Jubel – roman
  Den andre siden av blått. Et bildedikt fra Loften og Vesterålen. (medf.) – dikt
  Den misunnelige frisøren – noveller
  Noen som elsker hverandre – noveller
  Pasninger – dikt
  Falleferdig himmel – dikt
  Kongen som ville ha mer enn en krone (medf.) – barnebok
  Under en sort paraply – dikt (utvalg/etterord: Niels F. Dahl) 
  Mann for sin katt – barnebok (illustrert av Rune Johan Andersson)
  Pinnsvinsol – dikt
  Halvbroren – roman
  Maskeblomstfamilien – roman
  Sanger og steiner – dikt
  SATS – noveller
  Oscar Wildes heis – noveller
  Modellen – roman
  Norske omveier - i blues og bilder - dikt (til bilder av fotograf Bård Løken)
  Saabyes cirkus – roman
  Den arktiske drømmen - bildebok
  Ordiord – (illustrert av Rune Johan Andersson)
  Bisettelsen – roman
  Visning – roman
  Men buicken står der fremdeles - dikt (med Tom Stalsberg, bilder av Lars Eivind Bones)
  Bernhard Hvals forsnakkelser – roman
  Mit danske album – memoarer (på dansk ved Charlotte Jørgensen)
  Sluk – roman
  Stedsans – noveller
  Etter karnevalet – dikt
  Magnet – roman
  De nye reglene – dikt
  Byens spor: Ewald og Maj – roman
  Byens spor: Maj – roman - ISBN 978-82-02-58477-1
  Byens spor: Skyggeboken – roman
  Min kinesiske farmor – familieportrett
2021 En tilfeldig nordmann – roman

Hørespill 
 Columbus' ankomst (produsert 1982, reprise 1983)
 Kvitt eller dobbelt (produsert 1984, reprise 1984, 1985 og 1986)
 Jokeren (fem deler) (produsert 1987, reprise 1987, 1993 og 1995)
 Til pengene tar slutt, Al (produsert 1988, reprise 1988)
 Lyset på yttersida (2001)

Diskografi

Album 
 Skrapjern og silke (1999), med Ole Henrik Giørtz, Anne Marie Almedal, Kristin Kajander, Elin Rosseland & Anne-Marie Giørtz
 Utvalgte noveller (2005), med Liza Marklund og Levi Henriksen
 Det kromatiske minnet (2015), med Ole Henrik Giørtz

Singler 
 Skrift på blå bunn (2001), med Sivert Høyem

Norsk Utflukt

Album 
 Med lyset på (1993)
 Diger og gul (1997)
 Det blå arret (2002)
 Tida som går (2004)
 Long Distance Call (2013)

Singler 
 Diger og gul (1997)
 Spettet står i jorda (1997)

Buicken

Album 
 Priser veiene (2018)

Singler 
 Vi priser veiene (2018)

Deltar på 
 Oslo 13: Off Balance (1988)
 Kåre Virud: Sjuende sønn (1992)
 Dronning Mauds Land: Noe som har hendt (1992)
 Magne Furuholmen & Kjetil Bjerkestrand med Eivind Aarset: Ti kniver i hjertet (Ottos tema) (1994)
 Timbersound: Ti kniver i hjerter (1994)
 Tre Små Kinesere: Hjertemedisin (1994)
 Musikkmagasinet Ballade: Klangen av film (1995)
 Dronning Mauds Land: Tiden kler seg naken (1995)
 NRK Møre og Romsdal: Spor av ungdom – ung kultur 95 (1995)
 Randall Meyers: Hører du ikke hva jeg sier! – Musikk fra filmen (1995)
 Odd Børretzen & Lars Martin Myhre: Noen ganger er det all right (1995)
 Eldbjørg Raknes, Kjetil Saunes, Petronella Barker, Henrik Mestad & Ketil Bjørnstad: Reisetid (1997)
 Norsk filminstitutt: Mørkets musikk – Musikk i norske kinofilmer (1998)
 Fred Endresen: Auan som ser (1998)
 Hanne Tveter: Elementer (2001)
 Kåre Virud: I teatret (2001)
 Tre Små Kinesere: De aller beste fra Tre Små Kinesere (2002)
 Frelsesarmeen: Stolpesko (2002)
 Andrea Bræin Hovig: Hjertetvinner (2003)
 Lydbok: Kjærlighetsmøte (2004)
 Nordisk Film/Amadeus Studio Records: Min misunnelige frisør (2004)
 Anders Wyller: Save a Kiss for the Troubadour (2005)
 Kåre Virud: Ild og Vann (2005)
 Jonas Fjeld: Mørketall (2005)
 Jonas Fjeld: Mårrakvist (2006)
 Ellen Sejersted Bødtker & Sølvguttene: Pacem (2011)
 Jonas Fjeld: De beste – 60 år i livet – 40 år på veien (2012)
 Harr & Hartberg: Blå matematikk/Godt forslag (2014)
 Harr & Hartberg: Døden er dårlig gjort – Med tekster av Lars Saabye Christensen (2014)
 Vamp: Populas (2015)
 Harr & Hartberg: Nattens leksikon/Femten minutter (2016)
 Vamp: Det roliga regnet (2017)
 Slagsvold: Slagsvold (2017)
 Vamp: La la la (2017)
 Ketil Bjørnstad & Anneli Drecker: Mayflower, New York (2018)
 Ketil Bjørnstad & Anneli Drecker: A Suite of Poems (2018)
 Harr & Hartberg: Samtaler på kanten (2018)
 Maj Britt Andersen & Kringkastingsorkestret: Et stille sted (2019)

Priser og utmerkelser 
 Tarjei Vesaas debutantpris 1976, for Historien om Gly
 Cappelenprisen 1984
 Rivertonprisen 1987, for Sneglene
 Kritikerprisen 1988, for Herman
 Sarpsborgprisen 1988 
 Bokhandlerprisen 1990, for Bly
 Amandaprisen 1991 i klassen fagpris
 Doblougprisen 1993 
 Riksmålsforbundets litteraturpris 1997
 Sarpsborgprisen 1999 
 Aamot-statuetten 2001 
 Bokhandlerprisen 2001, for Halvbroren
 Brageprisen 2001, for Halvbroren
 Den norske leserprisen 2001, for Halvbroren
 Nordisk råds litteraturpris 2002, for Halvbroren
 St. Hallvard-medaljen 2018
 Amandakomiteens Ærespris under Amandaprisen 2018
 Nominert til Spellemannprisen 2018 i klassen årets tekstforfatter for tekster til Maj Britt Andersens album Et stille sted
 Anders Jahres kulturpris 2019
 Nominert til Spellemannprisen 2021 i klassen årets tekstforfatter for tekster til Maj Britt Andersens album Et snev av evig

Litteratur om Saabye Christensen 
 Digitalisert litteratur om Saabye Christensen hos Nasjonalbiblioteket.

Referanser

Eksterne lenker 
 
 
 
  NRK: Lydfiler med Lars Saabye Christensen
  Lars Saabye Christensen i Cappelen Damm Forlag
  Lars Saabye Christensen i NRK Forfatter

Norske romanforfattere
Norske lyrikere
Norske barnebokforfattere
Medlemmer av Det Norske Akademi
Vinnere av Tarjei Vesaas' debutantpris
Vinnere av Cappelenprisen
Vinnere av Rivertonprisen
Vinnere av Kritikerprisen
Vinnere av Bokhandlerprisen
Vinnere av Brageprisen
Vinnere av Doblougprisen
Vinnere av Den norske leserprisen
Vinnere av Nordisk råds litteraturpris
Vinnere av Amandas fagpriser
St. Olavs Orden
Ordre des Arts et des Lettres
Amandakomiteens Ærespris
Personer fra Oslo
Personer fra Sortland kommune
Danske forfattere